બાકોર: મહીસાગર જિલ્લા મથક લુણાવાડાનો કુખ્યાત ગુનેગાર અને માથાભારે ઇસમ સાજીદ ઉર્ફે રાબડી અને મહીસાગર પોલીસ સામસામે આવી ગયાં હતાં. જેમાં સાજીદ ઉર્ફે રાબડી દ્વારા પોલીસ ઉપર હથિયારથી હુમલો કરવામાં આવતાં પોલીસે તેના જવાબમાં ફાયરિંગ કરતાં રાબડી ઉર્ફે સાજીદને ગોળી વાગતાં તેનું મોત થયું હતું. મહીસાગર જિલ્લામાં કુખ્યાત ગુનેગાર અને માથાભારે ઇસમ સાજીદ ઉર્ફે રાબડી આજે સાંજના સુમારે લુણાવાડા જરાતીવાડ વિસ્તારમાં છે તેવી માહિતી પોલીસતંત્રને મળતાં પોલીસે આ ગુનેગારને ઝડપી પાડવા માટે તેનો પીછો કરતાં આ સાજીદ ઉર્ફે રાબડી નાસીને નઝમી મંજીલ નામના મકાનમાં ભરાયો હતો .